
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 935 


7 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του ρυμοτομικού σχεδίου Καρδίτσας 
στο Ο.Τ. 191 για την κατάργηση τυφλού πεζοδρό¬ 
μου προς την οδό Γιαννιτσών. 1 

Κήρυξη αναδασωτέας έκτασης 9.053,11 τ.μ. στη θέση 

«Γκορτσιά» Δήμου Νάουσας. 2 

Κήρυξη αναδασωτέας έκτασης εμβαδού 99.191 τ.μ. 
στη δασική θέση «Αράπης» περιοχής Δημ. Δ/τος 

Παλιουριού του Δήμου Παλλήνης Ν. Χαλκ/κής. 3 

Άρση κήρυξης έκτασης 512 τ.μ. ως αναδασωτέας στη 
θέση «Βιγκλάφια» τέως κοινότητας Αγίου Γεωργί¬ 
ου Βοιών Ν. Λακωνίας. 4 


ΑΠΟΦΑΣΕΙΣ 

Αριθ.2145 (1) 

Τροποποίηση του ρυμοτομικού σχεδίου Καρδίτσας στο 
Ο.Τ. 191 για την κατάργηση τυφλού πεζόδρομου προς 
την οδό Γ ιαννιτσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 3 παρ. 70 του Ν.Δ. της 
17.7.1923 (ΦΕΚ 228/Α') «Περί σχεδίων πόλεων κ.λπ.» ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α') «περί τροποποίησης του Γ.Ο. Κ. (Ν. 1577/85) και 
άλλων διατάξεων». 

3. Την απόφαση 2188/15.7.94 (ΦΕΚ 908/Δ) του Ν. Καρ¬ 
δίτσας με την οποία αναθεωρήθηκε το ρυμοτομικό σχέδιο 
Καρδίτσας. 


4. Τις διατάξεις των άρθρων 6 (παρ. 1), 7, 8 και 9 του Ν. 
1577/85 (ΦΕΚ210/Α') «Γενικός Οικοδομικός Κανονισμός» 
όπως τροποποιήθηκαν μέχρι σήμερα. 

5. Την απόφαση 151/2001 του Δημοτικού Συμβουλίου 
Καρδίτσας. 

6. Τη θετική Γνωμοδότηση 138/20/2.10.2001 του Περι¬ 
φερειακού Συμβουλίου Χωροταξίας Οικισμού και Περι¬ 
βάλλοντος της ΔΙ.ΠΕ.ΧΩ. Θεσσαλίας. 

7. Τις διατάξεις του Ν. 2503/30.5.97 (ΦΕΚ 107/Α ) 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου και ε¬ 
πειδή: 

1.0 συγκεκριμένος αδιέξοδος πεζόδρομος ο οποίος ση- 
μειωτέον είναι και αδιάνοικτος, δεν εξυπηρετεί καμία τυ¬ 
φλή ιδιοκτησία και κατά συνέπεια δεν έχει λόγο υπάρξεως. 

2. Σύμφωνα με το πρακτικό 199/1001 του ΣτΕ, η δημι¬ 
ουργία πεζοδρόμων πρέπει να υπαγορεύεται από πολεο- 
δομικούς λόγους που κατατείνουν στη βελτίωση του οικι¬ 
στικού περιβάλλοντος ενώ η ύπαρξη του συγκεκριμένου 
αξιέξοδου πεζόδρομου που δεν εξυπηρετεί πολεοδομι- 
κές ανάγκες οφείλεται προφανώς σε κακό σχεδίασμά που 
πρέπει να διορθωθεί, αποφασίζουμε: 

Την έγκριση τροποποίηση του ρυμοτομικού σχεδίου 
Καρδίτσας στο Ο.Τ. 191 για την κατάργηση αδιέξοδου πε¬ 
ζόδρομου προς την οδό Γ ιαννιτσών όπως σημειώνεται 
στο τοπογραφικό διάγραμμα σε κλ. 1:500 που συνοδεύει 
την απόφαση αυτή. 

Η ισχύς της απόφασης αυτής, αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Οκτωβρίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 1984 (2) 

Κήρυξη αναδασωτέας έκτασης 9.053, 11 τ.μ. στη θέση 
«Γκορτσιά» Δήμου Νάουσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης όπως τροποποιήθηκε και συμπληρώθηκε με το 
Ν.Δ. 532/70». 

2. Τις διατάξεις του άρθρου 17 παρ. 3 του Συντάγματος. 

3. Τις διατάξεις του Ν. 998/71 «περί προστασίας των δα¬ 
σών κ.λπ.» και ειδικότερα: α) του άρθρου 41 παρ. 1, β) του 
άρθρου 38 παρ. 1. 

4. Τις διατάξεις του άρθρου 12 παρ. 3 του Ν. 2040/92 
«Τροποποίηση διατάξεων του Ν. 998/79». 

5. Τις διατάξεις των Ν. 1622/86 και 2503/1997 και τη με 
αριθμό 5631/11.8.2000 ΦΕΚ 1339/τ. Β /6.11.2000 απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας. 

6. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

γ) 141823/24.2.83 

δ) 85144/1468/9.9.92. 

7. Τη με αριθμό 1982/8.10.2001 πρόταση του Δασαρ¬ 


χείου Νάουσας με την οποία προτείνεται η κήρυξη της έ¬ 
κτασης που αναφέρεται στο θέμα ως αναδασωτέας, απο¬ 
φασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από παράνομη εκχέρσωση για τη δια¬ 
τήρηση του δασικού χαρακτήρα της έκτασης, ώστε να α¬ 
ποκλεισθεί η χρήση της για άλλο σκοπό της συν/της έ¬ 
κτασης εμβαδού 9.053,11 τ.μ. στη θέση «Γκορτσιά» Δή¬ 
μου Νάουσας του Συν/του δάσους Αρκοχωρίου (1/5 
Δημόσιο και 4/5 ΔΕΔ Αρκοχωρίου και προσδιορίζεται από 
τα στοιχεία: Α-Β-Γ-Δ-Ε-Ζ-Η-Θ-Ι-Κ-Α-Μ-Ν- = -0 
-Π-Ρ-Σ-Τ-Υ-Α. 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση καιεγκαταλελειμένος αγρός. 

Νότια: Με δασική έκταση, αναδασωτέα έκταση και δα¬ 
σικό δρόμο, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ημαθίας κ.α.α. 

ΣΤΑΜΑΤΙΑ ΠΑΠΑΠΟΣΤΟΛΟΥ 

Αριθ. 3656 (3) 

Κήρυξη αναδασωτέας έκτασης εμβαδού 99.191 τ.μ. στη 
δασική θέση «Αράπης» περιοχής Δημ. Δ/τος Παλιου¬ 
ριού του Δήμου Παλλήνης Ν. Χαλκ/κής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις διατάξεις του Ν. 998/79 «περί προστασίας δασών 
κ.λπ. και ειδικότερα: 

I. Του άρθρου 41 παρ. 1 

II. Του άρθρου 38. 

3. Τις διαταγές του Υπουργείου Γεωργίας. 

I. 160417/1180/8.7.80 

II. 182447/3049/24.9.80 

4. Τη με αριθμό 2409/1.10.2001 πρόταση του Δασαρ¬ 
χείου Κασσάνδρας. 

5. Τις διατάξεις του άρθρου 1 παρ. 2 του Ν. 2503/97 
«Μεταβίβαση αρμοδιοτήτων στο Γ ενικό Γ ραμματέα Περι¬ 
φέρειας». 

6. Τη με αριθμό 5631/11.8.2000 (ΦΕΚ 1339/Β/2000) α¬ 
πόφαση Γενικού Γ ραμματέα Περιφέρειας Κεντρικής Μα¬ 
κεδονίας «Κατανομή αρμοδιοτήτων στους προϊσταμέ¬ 
νους των Δασικών Υπηρεσιών», αποφασίζουμε: 


Κηρύσσουμε αναδασωτέα έκταση εμβαδού ενενήντα 
εννέα χιλιάδων εκατόν ενενήντα ένα (99.191) τ. μ. στη δα¬ 
σική θέση «Αράπης» περιοχής Δημ. Δ/τος Παλιουριού του 
Δήμου Παλλήνης Ν. Χαλκ/κής με σκοπό την προστασία 
και την αναδάσωση με φυσική αναγέννηση της έκτασης 
που καταστράφηκε από την πυρκαγιά που έγινε στις 
3.8.2001. 

Η έκταση αυτή προσδιορίζεται από τα στοιχεία από Α έ¬ 
ως Φ και από 1 έως 31 και είναι συνολικού εμβαδού 99.191 
τ.μ. και συνορεύει: 

Βόρεια: Με δημόσιο δάσος. 

Νότια: Με δημόσιο δάσος και επαρχιακή οδό κυκλώμα¬ 
τος Κασσάνδρας. 

Ανατολικά: Με δημόσιο δάσος και αγρούς. 

Δυτικά: Με αγροτικές εκτάσεις, όπως φαίνεται στο συ¬ 
νημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 10 Οκτωβρίου 2001 
Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Χαλκιδικής 
ΓΕΩΡΓΙΟΣ ΓΚΙΟΥΜΟΥΣΙΔΗΣ 

Αριθ. 1033 (4) 

Άρση κήρυξης έκτασης 512 τ.μ. ως αναδασωτέας στη θέ¬ 
ση «Βιγκλάφια» τέως κοινότητας Αγίου Γεωργίου Βοι- 
ών Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την εγκύκλιο διαταγή του Υπουργείου Γεωργίας α- 
ριθμ. 87234/7539/3.9.97 «Οδηγίες σχετικά με το χαρα¬ 
κτηρισμό εκτάσεων», καθώς και την εγκύκλιο διαταγή του 
Υφυπουργού Γεωργίας αριθμ. 114959/855π.ε./12.1.2000 
σχετικά με την εφαρμογή αυτής. 

3. Την απόφαση του Γεν. Γραμματέα Περιφέρειας Πε- 
λοποννήσου αριθμ. 5872/29.8.97 (ΦΕΚ 551/Β/98) «Τοπο¬ 
θέτηση Προϊσταμένων Δ/νσεων Υπηρεσιών Περιφέρειας 
Πελοποννήσου και εξουσιοδότηση υπογραφής». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την απόφαση του Περιφερειακού Διευθυντή Λακω¬ 
νίας αριθμ. 355/24.3.1995 «Κήρυξη αναδασωτέας έκτα¬ 
σης 512 γγι 2 στη θέση «Βιγκλάφια» τέως κοινότητας Αγίου 
Γεωργίου Βοιών Ν. Λακωνίας. 

6. Την αριθμ. 10/2000 απόφαση της Επιτροπής Επίλυ¬ 
σης Δασικών Αμφισβητήσεων (Ε.Ε.Δ.Α.) Ν. Λακωνίας με 
την οποία η έκταση 515,20 τετρ. μέτρων όπως εμφανίζε¬ 
ται στο από ΟΚΤΩΒΡΙΟΣ 1998 τοπογραφικό διάγραμμα 
κλίμακας 1:200 της πολιτικού μηχανικού Κωνσταντίνας 
Μουρελάτου - Μέντη με στοιχεία Α, Β, Γ, Δ, Ατο οποίο θε¬ 
ωρήθηκε από το Δασάρχη Μολάων στις 28.1.1999 και α¬ 
ποτελεί αναπόσπαστο μέρος της ανωτέρω απόφασης, 
δεν έχει δασικό χαρακτήρα και ως εκ τούτου δεν υπάγε¬ 
ται στις διατάξεις του Ν. 998/79. 

7. Το γεγονός ότι η ανωτέρω έκταση έχει κηρυχθεί ανα¬ 
δασωτέα με την αριθμ. 355/24.3.1995 απόφαση του Περι¬ 
φερειακού Δ/ντή Λακωνίας. 


8. Την από 26.9.2001 αίτηση του Γεράσιμου Σιτοκων- 
σταντίνου του Κων/νου κατοίκου Βιγκλαφίων Νεαπόλεως 
Λακωνίας σχετικά με την άρση ως αναδασωτέας της α¬ 
γροτικής ιδιόκτητης έκτασης των 515,20 τετρ. μέτρων. 

9. Το γεγονός ότι η υπόψη έκταση των 515,20 τετρ. μέ¬ 
τρων δεν υπάγεται στις διατάξεις προστασίας του Ν. 
998/79 έπειτα από την αμετάκληση απόφαση 10/2000 
της Ε.Ε.Δ.Α. Ν. Λακωνίας και συνεπώς η απόφαση του 
Περιφερειακού Δ/ντή Λακωνίας αριθμ. 355/24.3.1995, 
καθόσον αφορά την έκταση αυτή, είναι πλημμελή και α- 
νακλητέα, γιατί έχει ανατραπεί κατά τρόπο οριστικό και 
αμετάκλητο η αιτιολογική της βάση που αναφέρεται 
στη διαπίστωση του δασικού χαρακτήρα, αποφασίζου¬ 
με: 

α. Ανακαλούμε την απόφαση του Περιφερειακού Δ/ντή 
Λακωνίας αριθμ. 355/24.3.1995 με την οποία κηρύχθηκε 
αναδασωτέα έκταση 512 γπ 2 στη θέση «Βιγκλάφια» τέως 
κοινότητας Αγίου Γεωργίου Βοιών όπως προσδιορίζεται 
στο από 12 Δεκεμβρίου 1994 τοπογραφικό διάγραμμα 
κλίμακας 1:500 με στοιχεία 1,2,3,4,1 που συνοδεύει την 
αναφορά του Δασαρχείου Μολάων αριθμ. 280/27.2.1995 
και περιλαμβάνει την έκταση των 515,2 πι2 η οποία προσ¬ 
διορίζεται με στοιχεία Α, Β, Γ, Δ, Α στο από ΟΚΤΩΒΡΙΟΣ 
1998 τοπογραφικό διάγραμμα κλίμακος 1:500 της πολιτι¬ 
κού μηχανικού Κωνσταντίνας Μουρελάτου - Μέντη και α¬ 
ποτελεί αναπόσπαστο μέρος της υπ’ αριθμ. 10/2000 της 
Επιτροπής Επίλυσης Δασικών Αμφισβητήσεων (Ε.Ε.Δ.Α.) 
Ν. Λακωνίας και αίρουμε το χαρακτηρισμό της ως αναδα¬ 
σωτέας. 

β. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 4 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Λακωνίας 
ΓΡΗΓΟΡΙΟΣ ΠΑΠΑΪΩΑΝΝΟΥ 




















